Սերգեյ Ուրսուլյակ

**Սերգեյ Վլադիմիրովիչ Ուրսուլյակ** (, ), ռուս կինոռեժիսոր, սցենարիստ և պրոդյուսեր, Ռուսաստանի պետական մրցանակի դափնեկիր (2016)։

## Կենսագրություն
Ծնվել է հրեա զինվորական, երկրորդ աստիճանի կապիտան Վլադիմիր Կոնստանտինովիչ Ուրսուլյակի (1931-1996) ընտանիքում, որը եղել է Սևաստոպոլի բարձրագույն ռազմածովային դպրոցի (Ղրիմ) շրջանավարտ։ Մայրը՝ Էմիլիա Սերգեևնա Ուրսուլյակը (օրիորդական ազգանունը՝ Խարինա), դպրոցում դասավանդել է ռուսաց լեզու և գրականություն։ Հայրը ծնունդով եղել է Խմելնիցկու մարզի (Արևմտյան Ուկրաինա) Սլոբոդկա-Բալինսկայա (Կամենեց-Պոդոլսկիի շրջան) բնակավայրից, հորական տատը՝ Աննա Պետրովնա Ուրսուլյակը, գերմանական օկուպացիայի տարիներին բանտարկվել է հրեական գետտոյում՝ Տրանսնիստրիայում։

Սերգեյ Ուրսուլյակի մանկությունն անցել է Էլեկտրոստալում (սովորել է № 14 դպրոցում երկրորդ, յոթերորդ և տասներորդ դասարաններում), Մագադանում և Խաբարովսկում, իսկ տասներորդ դասարան նա կրկին հաճախել է Էլեկտրոստալ քաղաքում։ Եղբայրը՝ Դենիսը (ծնվ.՝ 1963 թվական, Մագադան), եղել է «МСП Банк» ԲԸ վարչության նախագահի առաջին տեղակալ, վարչության անդամ։

1979 թվականին Սերգեյ Ուրսուլյակն ավարտել է Բ. Վ. Շչուկինի անվան թատերական դպրոցի դերասանական բաժինը (Եվգենի Ռուբենովիչ Սիմոնովի արվեստանոց)։ Մինչև 1991 թվականը խաղացել է «Սատիրիկոն» թատրոնում։ 1993 թվականին ավարտել է Սցենարիստների և ռեժիսորների բարձրագույն դասընթացները (Վլադիմիր Յակովլևիչ Մոտիլի արվեստանոց)։

Ռեժիսորական առաջին աշխատանքը 1993 թվականին նկարահանված «Ռուսական ռեգթայմ» () գեղարվեստական ֆիլմն է։

2023 թվականին նշանակվել է «Պատուհան դեպի Եվրոպա» կինոփառատոնի նախագահ։

### Հեռուստատեսություն
1995-2001 թվականներին եղել է «Ես և իմ շունը» (, ՆՏՎ) շոուի ռեժիսորը։ 1999-2000 թվականներին Եվգենի Կիսելյովի հետ աշխատել է «Նորագույն պատմություն» () հեռուստատեսային վավերագրական հաղորդումների շարքի վրա (ՆՏՎ)։

2002 թվականի հունիսից մինչև 2005 թվականի օգոստոսը եղել է «Խայտաբղետ ժապավեն» () վավերագրական ծրագրերի շարքի հեղինակ և վարող (ТВС, 2003 թվականից՝ «Առաջին ալիք»)։

## Ընտանիք
* Առաջին կինը՝ Գալինա Քյազիմ կիզի Նադիրլի (ծնվ.՝ 10 մարտի, 1956), դերասանուհի, Մոսկվայի Բ. Վ. Շչուկինի անվան բարձրագույն թատերական ուսումնարանի 1979 թվականի շրջանավարտ (կուրսի գեղարվեստական ղեկավարներ՝ Վերա Լվովա, Եվգենի Սիմոնով), Սերգեյ Ուրսուլյակի և Յուրի Նիֆոնտովի (Լիկա Նիֆոնտովայի առաջին ամուսինը) համակուրսեցին,
** Դուստր՝ Ալեքսանդրա Ուրսուլյակ (ծնվ.՝ 4 փետրվարի, 1983, Մոսկվա), թատրոնի և կինոյի դերասանուհի, 2003 թվականին ավարտել է ՄԳԱԹ դպրոց-ստուդիայի դերասանական ֆակուլտետ (կուրսի ղեկավարներ՝ Դմիտրի Բրուսնիկին և Ռոման Կոզակ) և ընդունվել Է Մոսկվայի Ա. Ս. Պուշկինի անվան դրամատիկական թատրոնի թատերախումբ,
* Երկրորդ կինը՝ Լիկա Նիֆոնտովա (ծնվ.՝ 5 մարտի, 1963, Կազան), թատրոնի և կինոյի դերասանուհի, Մոսկվայի Բ. Վ. Շչուկինի անվան բարձրագույն թատերական դպրոցի 1984 թվականի շրջանավարտ (դասընթացի գեղարվեստական ղեկավար՝ Ալբերտ Բուրով), 1984 թվականին սկսել է խաղալ Մոսկվայի «Սատիրիկոն» թատրոնում, Ռուսաստանի Դաշնության ժողովրդական արտիստ (2005)։ Նրանք սկսել են միասին ապրել 1986 թվականին։ Հարսանիք չի եղել, պարզապես գրանցել են իրենց ամուսնությունը,
** Դուստր՝ Դարյա Ուրսուլյակ (ծնվ.՝ 2 ապրիլի, 1989, Մոսկվա), թատրոնի և կինոյի դերասանուհի, 2014 թվականին ավարտել է Բորիս Շչուկինի անվան թատերական ինստիտուտը (կուրսի գեղարվեստական ղեկավար՝ Վլադիմիր Իվանով), 2013 թվականին սկսել է խաղալ Մոսկվայի Արկադի Ռայկինի անվան ռուսական պետական «Սատիրիկոն» թատրոնում։

## Ֆիլմագրություն

## Մրցանակներ
; Պետական պարգևներ
* Ռուսաստանի Դաշնության կառավարության մրցանակ մշակույթի բնագավառում (2015) – *«Կյանք և ճակատագիր» հեռուստատեսային գեղարվեստական ֆիլմի ստեղծման համար*.
* Ռուսաստանի Դաշնության պետական մրցանակ գրականության և արվեստի բնագավառում (2016) – *հայրենական կինոարվեստի զարգացման գործում ներդրած ավանդի համար*.

; «Կինոտավր» կինոփառատոն
* «Կինոտավր» մրցանակ («Նորամուտի համար», հատուկ մրցանակ, 1993) – *«Ռուսական ռեգթայմ» գեղարվեստական ֆիլմի համար*
* «Կինոտավր» մրցանակ («Ադամանդե վարդ», գրան պրի, 1996) – *«[[Ամառային մարդիկ]]» գեղարվեստական ֆիլմի համար*

; «Նիկա» կինոմրցանակ
* «Նիկա» կինոմրցանակ (հատուկ մրցանակ «Հեռուստատեսային կինեմատոգրաֆիայի արվեստում ստեղծագործական նվաճումների համար», 2008) – *«Լուծարում» գեղարվեստական ֆիլմի համար*
* «Նիկա» կինոմրցանակ (հատուկ մրցանակ «Հեռուստատեսային կինեմատոգրաֆիայի արվեստում ստեղծագործական նվաճումների համար», 2013) – *«Կյանք և ճակատագիր» գեղարվեստական ֆիլմի համար*

; Ռուսաստանի ԱԴԾ մրցանակ
* Ռուսաստանի ԱԴԾ մրցանակ («Կինո և հեռուստաֆիլմեր» անվանակարգ, 2008) – *«Լուծարում» գեղարվեստական ֆիլմի համար (Զոյա Կուդրյայի հետ համատեղ)*.
* Ռուսաստանի ԱԴԾ մրցանակ («Կինո և հեռուստաֆիլմեր» անվանակարգ, 2009) – *«Իսաև» հեռուստատեսային գեղարվեստական ֆիլմի համար*

; «Ոսկե արծիվ» կինոմրցանակ
* «Ոսկե արծիվ» կինոմրցանակ («Լավագույն հեռուստասերիալ» անվանակարգ, 2009) – *«Լուծարում» գեղարվեստական ֆիլմի համար*
* «Ոսկե արծիվ» կինոմրցանակ («Լավագույն հեռուստասերիալ» անվանակարգ, 2011) – *«Իսաև» գեղարվեստական ֆիլմի համար*
* «Ոսկե արծիվ» կինոմրցանակ («Լավագույն հեռուստասերիալ» անվանակարգ, 2017) – *«Խաղաղ Դոն» գեղարվեստական ֆիլմի համար*
* «Ոսկե արծիվ» կինոմրցանակ («Լավագույն հեռուստասերիալ» անվանակարգ, 2019) – *«Վատ եղանակ» գեղարվեստական ֆիլմի համար*

; Այլ պարգևներ և մրցանակներ
* Միրոն Չեռնենկոյի անվան մրցանակ (Ռուսաստանի կինոգետների և կինոքննադատների գիլդիա, 2004) – *Յուրի Տրիֆոնովի արձակի վիրտուոզ թարգմանության համար կինոյի լեզվով*
* «Տարվա մարդ» մրցանակ (Ռուսաստանի հրեական համայնքների Ֆեդերացիա, 2008) – *կինոյի արվեստում ունեցած ավանդի համար*
* ՌԴ կրծքանշան «Ռուսական մշակույթում ունեցած ավանդի համար» (2018, Ռուսաստանի Դաշնության մշակույթի նախարարություն)

## Ծանոթագրություններ

## Հոդվածներ և հրապարակումներ
* *Аннинский Л.* Еврейский тайм-аут // Искусство кино. 1993. № 11;
* *Абдуллаева З.* Письмо // Сеанс. 1996. № 12;
* *Туровская М.* «Кинотавр» в отсутствие Процесса и События, или Осколки зеркала // Искусство кино. 1998. № 11.
* 
* 
* 
* 
* 
* 

## Արտաքին հղումներ
* 
* Սերգեյ Ուրսուլյակ 
* 
* 
* 

Կատեգորիա:20-րդ դարի կինոռեժիսորներ
Կատեգորիա:21-րդ դարի կինոռեժիսորներ
Կատեգորիա:Բորիս Շչուկինի անվան թատերական ինստիտուտի շրջանավարտներ
Կատեգորիա:Խորհրդային կինոռեժիսորներ
Կատեգորիա:Խորհրդային սցենարիստներ
Կատեգորիա:Կինոռեժիսորներ այբբենական կարգով
Կատեգորիա:ՌԴ պետական մրցանակի դափնեկիրներ գրականության և արվեստի բնագավառում
Կատեգորիա:Ռուս կինոռեժիսորներ
Կատեգորիա:Ռուս հաղորդավարներ
Կատեգորիա:Ռուս սցենարիստներ
Կատեգորիա:Ռուսաստանի «Նիկա» կինեմատոգրաֆիական արվեստների ակադեմիայի ակադեմիկոսներ
Կատեգորիա:Սցենարիստներ այբբենական կարգով
Կատեգորիա:Սցենարիստների և ռեժիսորների բարձրագույն դասընթացների շրջանավարտներ